Paasfees – Rusplekkies op my Geloofspad
Die graf was egter leeg. Die Eersteling het opgestaan op die eerste dag van die Fees van Eerstelinge!
Ons kan daarom nagmaal hou met die wonderlike versekering:
Laat ons dan met vrymoedigheid na die Troon van die Genade gaan, sodat ons barmhartigheid kan verkry en genade vind om op die regte tyd gehelp te word. (Heb 4:16)
Oor die kruisiging van Jesus lees ons in Matt 27:45-46
En van die sesde uur af het daar duisternis gekom oor die hele aarde tot die negende uur toe; en omtrent die negende uur het Jesus met 'n groot stem geroep en gesê: Eli, Eli, lama sabagtáni? Dit is: My God, my God, waarom het U My verlaat?
Die duisternis was die eerste manifestasie van 'n groot geestelike geveg wat begin het. Net na die duisternis het Jesus triomfantelik in 'n groot stem geroep, "Tetelestai!", wat as dit vertaal word, beteken "Dit is volbring!" Waaroor was Jesus dan so triomfantelik? Die prys vir sonde was vir die mensdom betaal. Hy wat geen sonde geken het nie, is ons sondes toegereken, sodat ons as die geregtigheid van Christus gereken kan word. Die sonde was gestraf, maar aan die sondaar was genade betoon.